ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
23 Απριλίου 2025
ΤΕΥΧΟΣ  ΤΡΙΤΟ
Αρ. Φύλλου 1498
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
EΘNIKO KAI KAΠOΔIΣTPIAKO
ΠANEΠIΣTHMIO AΘHNΩN
Αριθμ. 39668
Προκήρυξη μίας (1) κενής θέσης ΔΕΠ στη βαθμίδα του Επίκουρου Καθηγητή επί θητεία του Τμή-
ματος Επιστήμης Φυσικής Αγωγής και Αθλητισμού της Σχολής Επιστήμης Φυσικής Αγωγής και
Αθλητισμού του Εθνικού και Καποδιστριακού Πανεπιστημίου Αθηνών με γνωστικό αντικείμενο
«Κλινική Εργοφυσιολογία».
Ο Πρύτανης του Εθνικού και Καποδιστριακού Πανεπιστημίου Αθηνών μετά την από 26/2/2025 απόφαση της
Συγκλήτου περί κατανομής 100 θέσεων ΔΕΠ στα Τμήματα του Ιδρύματος και την από 6/03/2025 εισήγηση της
Συνέλευσης του Τμήματος Επιστήμης Φυσικής Αγωγής
και Αθλητισμού της Σχολής Επιστήμης Φυσικής Αγωγής
και Αθλητισμού, σύμφωνα με:
1) Το άρθρο 15 παρ. 1 (ιζ), το άρθρο 463 παρ. 3 και το
άρθρο 485 (στ) του ν. 4957/2022,
2) το άρθρο 21 παρ. 2 (ιδ) του ν. 4485/2017 (Α΄ 114),
3) το άρθρο 19 του ν. 4009/2011 (Α΄ 195), όπως τροποποιήθηκε με το άρθρο 70 του ν. 4386/2016 και το άρθρο
τέταρτο του ν. 4405/2016, το άρθρο 30 του ν. 4452/2017,
τα άρθρα 9 και 41 του ν. 4521/2018,
4) την παρ. 2 του Κεφαλαίου Α’ του άρθρου 6 του
ν. 2083/1992 (Α΄ 159) όπως αντικαταστάθηκε με την
παρ. 1 του άρθρου 23 του ν. 3549/2007 (Α΄ 69),
5) το άρθρο 65 του ν. 4610/2019 (Α΄ 70),
6) τα άρθρα 15 και 16 του ν. 4589/2019 (Α΄ 13) και το
π.δ. 85/2013,
7) το π.δ. 134/1999 (Α΄ 132),
8) την υπό στοιχεία Φ.122.1/6/14241/Ζ2/27-1-2017
(Β΄ 225) απόφαση του Υπουργού Παιδείας, Έρευνας
και Θρησκευμάτων όπως τροποποιήθηκε με το άρθρο
πρώτο της υπό στοιχεία Φ.122.1/86/83263/Ζ2/30-6-2020
(Β΄ 2657) όμοιας,
9) τις υπό στοιχεία Φ/149466/Ζ2/29-12-2023 (Β΄ 7603)
και Φ/154400/Ζ2/24-12-2024 (Β΄ 7226) αποφάσεις του
Υπουργού Παιδείας, Θρησκευμάτων και Αθλητισμού,
10) την υπό στοιχεία Φ/154568/Ζ2/24-12-2024 υπουργική απόφαση περί κατανομής εκατό (100) κενών θέσε-
ων μελών ΔΕΠ στο Ίδρυμα,
11) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, προκηρύσσει:
(Ανοιχτή προκήρυξη) την πλήρωση μίας (1) θέσης ΔΕΠ,
ως εξής:
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ
ΣΧΟΛΗ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ
ΤΜΗΜΑ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ
ΤΟΜΕΑΣ ΑΘΛΗΤΙΑΤΡΙΚΗΣ ΚΑΙ ΒΙΟΛΟΓΙΑΣ ΤΗΣ ΑΣΚΗΣΗΣ
- Μία (1) κενή θέση ΔΕΠ στη βαθμίδα του Επίκουρου
Καθηγητή επί θητεία με γνωστικό αντικείμενο «Κλινική
Εργοφυσιολογία».
Συνοπτική περιγραφή επιστημονικού πεδίου:
Η Κλινική Εργοφυσιολογία έχει ως αντικείμενο τη μελέτη και έρευνα των μηχανισμών λειτουργίας του σώματος
κατά τη μυϊκή προσπάθεια σε πληθυσμούς που πάσχουν
από χρόνιες παθήσεις, καρδιαγγειακής, αναπνευστικής,
μεταβολικής, νευρομυϊκής, ογκολογικής, μυοσκελετικής
και ανοσολογικής αιτιολογίας. Επιπλέον περιλαμβάνει
τη λειτουργική αξιολόγηση αυτών των πληθυσμών, με
στόχο τον σχεδιασμό και την επίβλεψη ασφαλών και
αποτελεσματικών προγραμμάτων άσκησης για την
αναχαίτιση ή θεραπεία της νοσηρής τους κατάστασης
και την πρόληψη περαιτέρω ανάπτυξης παθολογικών
καταστάσεων. Εκτός από τη δεδομένη παράλληλη ιατρική εποπτεία και φροντίδα, η συνταγογράφηση προ-
γραμμάτων άσκησης συνδυάζεται και με εφαρμογή
άλλων φυσικών μεθόδων (π.χ. διατροφή, ζέστη, εμβύθιση σε νερό) και ψυχολογικών τεχνικών για την αλλαγή
συμπεριφοράς και την υιοθέτηση συνηθειών υγιεινού
τρόπου ζωής προς όφελος των ασθενών με χρόνια
νοσήματα.
Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση ΔΕΠ
(Επίκουρου Καθηγητή, Αναπληρωτή Καθηγητή και Καθηγητή), οφείλουν να έχουν εγγραφεί ηλεκτρονικά στο
23.04.2025 16:52:54
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1498/23.04.2025
πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr,) με τη διαδικασία
που προβλέπεται στο άρθρο 3 παρ. 1 της υπό στοιχεία
Φ.122.1/6/14241/Ζ2/27-1-2017 (Β΄ 225) υπουργικής απόφασης, όπως αντικαταστάθηκε με το άρθρο πρώτο της
υπό στοιχεία Φ.122.1/86/83263/Ζ2/30-6-2020 (Β΄ 2657)
όμοιας.
Όσοι επιθυμούν να υποβάλουν αίτηση υποψηφιότητας για την εκλογή σε προκηρυχθείσα θέση ΔΕΠ (Επίκου-
ρου Καθηγητή, Αναπληρωτή Καθηγητή και Καθηγητή)
υποβάλλουν ηλεκτρονικά στο πληροφοριακό σύστημα
ΑΠΕΛΛΑ (διαδικτυακή διεύθυνση https://apella.minedu.
gov.gr,) μέσα σε αποκλειστική προθεσμία δύο (2) μηνών
από την ημερομηνία του εγγράφου της ανακοίνωσης της
δημοσίευσης της προκήρυξης στον ημερήσιο τύπο, την
αίτηση υποψηφιότητας μαζί με όλα τα αναγκαία για την
κρίση δικαιολογητικά:
1. Βιογραφικό σημείωμα.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Διδακτορική διατριβή, επιστημονικές δημοσιεύσεις
και αναλυτικό υπόμνημα αυτών.
4. Όλα τα απαραίτητα δικαιολογητικά τα οποία πιστοποιούν τα προβλεπόμενα στο άρθρο 9 παρ. 1 του
ν. 4521/2018 (Α’ 38) προσόντα εκλογής,
καθώς και κάθε άλλο δικαιολογητικό που κρίνουν αναγκαίο οι υποψήφιοι.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
• Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
• Το αντίγραφο Ποινικού Μητρώου και το πιστοποιητικό στρατολογικής κατάστασης τύπου Α’ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
• Οι γνωματεύσεις: (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Οι αιτήσεις υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρο-
νικά μέσω του πληροφοριακού συστήματος ΑΠΕΛΛΑ.
Η μη υποβολή της αίτησης υποψηφιότητας καθώς και
των απαιτούμενων για την κρίση δικαιολογητικών εντός
της ταχθείσης από την προκήρυξη προθεσμίας, συνιστά
λόγο απαραδέκτου της αίτησης.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αθήνα, 14 Απριλίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ
I
ΙΕΡΑ ΜΗΤΡΟΠΟΛΙΣ
ΜΑΡΩΝΕΙΑΣ ΚΑΙ ΚΟΜΟΤΗΝΗΣ
Διά της υπ’  αρ. 190/02-04-2025 πράξεως του Σεβασμιωτάτου Μητροπολίτου Μαρωνείας και Κομοτηνής, η
οποία εκδόθηκε δυνάμει του ν. 590/1977, των άρθρων 4-7
και 20 του Κανονισμού 305/2018 (Α’ 153), της υπό στοιχεία
154775/Θ1/27-12-2024 αποφάσεως του Υπουργού Παιδείας, Θρησκευμάτων και Αθλητισμού, της υπό στοιχεία
ΔΙΠΑΑΔ/Φ.Κ./398/20239/11/12/2024 αποφάσεως της
Υφυπουργού Εσωτερικών και της υπ’ αρ. 3/01-03-2025
αποφάσεως του Μητροπολιτικού Συμβουλίου της Ιεράς
Μητροπόλεως Μαρωνείας και Κομοτηνής, ενεργούντος
ως υπηρεσιακού δι’ εφημερίους και διακόνους, διορίζεται ο Δήμος Δάρας του Χρήστου, τακτικός Δάκονος του
Ιερού Ναού Αγίου Γεωργίου Κομοτηνής, σε κενή οργανική
θέση Διακόνου του π.δ. 14/2023 της Ιεράς Μητροπόλεως
Μαρωνείας και Κομοτηνής, και κατατάσσεται στην εκπαιδευτική βαθμίδα ΔΕ και στο μισθολογικό κλιμάκιο 1ο του
ν. 4354/2015 (Α΄ 176).
(Αρ. βεβ. ΓΔΟΥ/ΥΠΑΙΘΑ: 2284/10-4-2025).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 4161028681/24.03.2025).
(Αρ. βεβ. ΔΙΠΑΑΔ/ Υπουργείου Εσωτερικών: 18113/
24.03.2025).
Ο Μητροπολίτης
† Ο Μαρωνείας και Κομοτηνής ΠΑΝΤΕΛΕΗΜΩΝ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250301498.pdf | Tokens: 7555]